เอาล่ะสิ หนุ่มแจ้งจับปศุสัตว์ ยิงยาสลบน้องหมา ลักทรัพย์-ทารุณสัตว์ 
หนุ่มวัย 20 ปี อยู่กับพ่อแม่ที่ตลาดไท ถึงกับนอนไม่หลับ ต้องมาแจ้งตำรวจ หลังปศุสัตว์ใช้ปืนยาสลบยิงน้องหมา พาหายไป 2 ตัว ไปตามก็บอกว่าต้องเอาเงินมาจ่าย 7 พัน ก่อนจะมาไล่ยิงที่เหลืออีก 1 ตัว สุดท้ายเลยเข้าแจ้งความลักทรัพย์ กรรโชกทรัพย์ ทารุณกรรมสัตว์ ,เวลา 15.00 น. วันที่ 13 ธ.ค.60 นายธนกฤต หรือเต้ เจียมจำนรรจา อายุ 20 ปี นักศึกษาชั้นปีที่ 2 วิทยาลัยดุสิตธานี สาขาวิชาการจัดการไมซ์และอิเว็นตส์ พักอยู่ย่านตลาดไท ม.9 ต.คลองหนึ่ง อ.คลองหลวง จ.ปทุมธานี ได้เข้าแจ้งความกับ พ.ต.ท.ยศวัฒน์ นิติรัจพัฒนคุณ สารเวรสอบสวน สภ.คลองหลวง ให้ดำเนินคดีกับเจ้าหน้าที่ปศุสัตว์จังหวัดปทุมธานี ในข้อหาลักทรัพย์ กรรโชกทรัพย์ ทารุณกรรมสัตว์ โดยทางพนักงานสอบสวนได้ให้ลงบันทึกประจำวันไว้เป็นหลักฐาน ก่อนตรวจสอบกฎระเบียบของตลาดไทซึ่งเป็นนิติบุคคล ว่าการแจ้งความในครั้งนี้เข้าประเด็นในข้อไหนในการเอาผิดและดำเนินคดีกับผู้กระทำ,นายธนกฤต กล่าวว่า ตนเองอยู่กับพ่อแม่ที่อาคารพาณิชย์ในตลาดไท มีอาชีพขายส่งข้าวเหนียวมะม่วง โดยตนเองเลี้ยงสุนัขอยู่ 3 ตัว ชื่อโกโก้ อายุ 6 ปี และน้องหมูปิ้ง กับเห็ดหอม ซึ่ง 2 ตัวหลังอายุเพียง 6 เดือน ซึ่งสุนัขทั้ง 3 ตัว มักจะนอนเล่นอยู่บริเวณฟุตปาทและถนนหน้าบ้าน จนถึง 22.00-23.00 น. บ้านก็จะปิด และสุนัขทั้ง 3 ตัวก็จะเข้าไปนอนในบ้าน ก็เป็นแบบนี้ทุกวัน,ต่อมา เมื่อวันที่ 24 ก.ค.60 เวลาประมาณ 22.00 น. เจ้าหน้าที่ปศุสัตว์ได้มายิงยาสลบใส่น้องหมูปิ้งกับเห็ดหอม และจับขึ้นรถไป ซึ่งตอนแรกตนเองก็ไม่ทราบว่าน้องหมูปิ้งกับเห็ดหอมถูกยิงยาสลบ จนมีเพื่อนบ้านเข้ามาบอก จึงติดต่อขอรับสุนัขคืนจากเจ้าหน้าที่ปศุสัตว์จังหวัด แต่ได้รับคำตอบว่า ต้องจ่ายเงินค่ายาสลบ 1,500 บาท และค่าทำหมันอีก 2,000 บาท รวมเป็นเงิน 7,000 บาท ซึ่งตนไม่มีเงิน จึงไม่ได้รับตัวน้องหมูปิ้งและเห็ดหอมกลับ ,จนวันที่ 19 พ.ย. 60 เวลาประมาณ 22.00 น. เจ้าโกโก้ ซึ่งนอนเล่นอยู่บนถนนหน้าบ้าน ก็ถูกเจ้าหน้าที่ปศุสัตว์ยิงยาสลบใส่ เจ้าโกโก้ก็วิ่งหนีเข้าบ้าน เพราะเจ้าโกโก้อายุมากกว่าน้องหมูปิ้งกับน้องเห็ดหอม ที่ถูกยิงจนสลบคาถนน เจ้าหน้าที่ปศุสัตว์จะเข้ามาเอาเจ้าโกโก้ไป ตนเองไม่ให้ และมีการโต้เถียงกัน โดยเจ้าหน้าที่ปศุสัตว์ให้ไปทำสัญญากับตลาดไท เกี่ยวกับกฎระเบียบข้อบังคับในการเลี้ยงสุนัข จึงตั้งข้อสังเกตว่าที่คุณแม่มาซื้ออาคารพาณิชย์ทำการค้าขาย ทำไมไม่แจกกฎระเบียนในการเลี้ยงสุนัข ซึ่งมันเป็นกฎระเบียบกติกาทางสังคมทุกคนต้องยอมรับ แต่จะมาให้ทำสัญญาตอนกลางคืน ซึ่งตนเองก็ไม่เข้าใจ และก็นอนไม่หลับ ไม่รู้จะแก้ปัญหาอย่างไร จึงค้นหาเพจ WDT (WATCH DOG THAILAND) เจ้าหน้าที่แนะนำมาให้แจ้งความตามที่บอกไปแล้ว,สิ่งไหนที่ทำไม่ถูกก็บอกมา ไม่ใช่มาข่มขู่กรรโชกกันแบบนี้ ผมเป็นเด็กน้อมรับคำแนะนำจากผู้ใหญ่อยู่แล้วในเรื่องที่ถูกต้อง มนุษย์ทุกคนน่าจะมีความเมตตากับสัตว์มากกว่านี้. 
หนุ่มวัย 20ปี อยู่กับพ่อแม่ที่ตลาดไท ถึงกับนอนไม่หลับ ต้องมาแจ้งตำรวจ หลังปศุสัตว์ใช้ปืนยาสลบยิงน้องหมา พาหายไป 2 ตัว ไปตามก็บอกว่าต้องเอาเงินมาจ่าย 7พัน ก่อนจะมาไล่ยิงที่เหลืออีก 1ตัว สุดท้ายเลยเข้าแจ้งความลักทรัพย์ กรรโชก
ยิงหมา,แจ้งจับปศุสัตว์,ยิงสุนัข,ยิงยาสลบหมา,ปทุมธานี,ข่าวทั่วไป